見到咁多食友介紹，又經開深水埗，就黎試下呢個好評如潮既芝麻糕啦！正如大家所講，芝麻糕係九層既，可見製作過程係落過一番心機，一盤芝麻糕好快就俾人買晒，真係賣糕都會發達喇！咁當然要好食先得啦雖然芝麻糕係凍既，但食落口真係有種難以形容既清甜感覺，仲食得出有芝麻碎添！平時食開齋舖賣既卷豬腸型"硬掘掘"芝麻糕簡直冇得比哩！而且一件細細既糕食完竟然有飽肚既感覺，最衰要繼續行街，唔係買啲返屋企做手信都好！呢度既缽仔糕都好多人買，下次都要試下先得！